b'\n_START_ARTICLE_\nFira de la pur\xc3\xadssima\n_START_SECTION_\nHist\xc3\xb2ria\n_START_PARAGRAPH_\nLes arrels de la Fira les trobem en l\xe2\x80\x99exposici\xc3\xb3 de pomes que es va comen\xc3\xa7ar a celebrar  els dies 12 i 13 de juliol de 1931 a l\xe2\x80\x99estatge de l\xe2\x80\x99antiga biblioteca municipal, i  on tamb\xc3\xa9 hi s\xe2\x80\x99hi va celebrar el primer concurs de fruiteraires._NEWLINE_L\xe2\x80\x99any 1947 es va deixar de celebrar l\xe2\x80\x99exposici\xc3\xb3 de fruites de temporada en el mesos d\xe2\x80\x99estiu per esdevenir-se en una fira i exposici\xc3\xb3 de plantes, arbres fruiters i d\xe2\x80\x99ornamentaci\xc3\xb3 el dia 8 de desembre del mateix any._NEWLINE_No va ser fins al 1956 quan es va adoptar per primer cop el nom de Fira de la Pur\xc3\xadssima, per\xc3\xb2 castellanitzat per la imposici\xc3\xb3 de la dictadura franquista._NEWLINE_A les acaballes de l\xe2\x80\x99any 1960, la revista local Vida Samboyana recollia escrits for\xc3\xa7a cr\xc3\xadtics amb la Gira on s\xe2\x80\x99apuntava que aquesta havia entrat en declivi i que, per remuntar-la, calia la col\xc2\xb7laboraci\xc3\xb3 de tota la poblaci\xc3\xb3: particulars i entitats._NEWLINE_El novembre de 1961 s\xe2\x80\x99anunci\xc3\xa0 la creaci\xc3\xb3 d\xe2\x80\x99un Patronat qu\xc3\xa8, amb una major disponibilitat econ\xc3\xb2mica a conseq\xc3\xbc\xc3\xa8ncia de la participaci\xc3\xb3 de l\xe2\x80\x99administraci\xc3\xb3 local, hauria de vetllar per bona organitzaci\xc3\xb3 i desenvolupament de la Fira. Aquesta, incentivada per un ampli desplegament publicitari, es va multiplicar en relaci\xc3\xb3 a les cr\xc3\xadtiques edicions dels anys anteriors. Una altra data remarcable va ser l\xe2\x80\x99edici\xc3\xb3 de 1967 que es va aprofitar per inaugurar el nou mercat de Sant Jordi que venia a cobrir la demanada d\xe2\x80\x99un ampli sector de la poblaci\xc3\xb3, de nova implantaci\xc3\xb3_NEWLINE_La Fira arribaria, l\xe2\x80\x99any 1971, a la seva 26a edici\xc3\xb3. El Patronat va recuperar una antiga iniciativa i va instituir un << Concurs de Cartells>> que va guanyar l\xe2\x80\x99artista local Maria Dolors Villadelprat._NEWLINE_La Fira de la Pur\xc3\xadssima ha comptat, any rere any, amb la visita de destacades personalitats pol\xc3\xadtiques com ara Josep Tarradellas i Jordi Pujol, presidents de la Generalitat; diversos presidents de les altres Comunitats Aut\xc3\xb2nomes; ministres i consellers d\xe2\x80\x99Agricultura i la representaci\xc3\xb3 institucional i popular dels municipis amb els quals l\xe2\x80\x99ajuntament de Sant Boi mant\xc3\xa9 signats protocols d\xe2\x80\x99agermanament com ara Azuaga i Don Benito (Extremadura)._NEWLINE_Els dies 6, 7 i 8 de desembre de 1996 va celebrar la cinquantena edici\xc3\xb3 de la festa municipal. _NEWLINE_L\xe2\x80\x99ubicaci\xc3\xb3 del recinte firal ha anat variant al mateix ritme que la poblaci\xc3\xb3. La Rambla Rafael Casanova, la pla\xc3\xa7a de l\xe2\x80\x99ajuntament, el carrer Jaume I, la pla\xc3\xa7a Catalunya, el Carreu Baldiri Aleu,... _NEWLINE_Actualment la Fira t\xc3\xa9 lloc els dies 6, 7 i 8 de desembre.'